63 
Ue. F. D. bevelich Corsammlichen angenommen und 
statt thuon, ouch gegen den Pündten aler gebürlicher ein- 
igkeitt u. dem rächten gemäss, gehallten, denen 
nun jez vil cöstung uferloffen, ouch miner person 
vil müy u. arbeit über die hochen Berg Durchl. 
F. u. H., ich thuon gar, übel besorgen, es werden mine supl- 
icat. in vergessenheit gestelt, wie denn zuo mermalen be- 
schechen ist, dann etlicher stücken halb fürneme gesanthen 
us den 8 ger. underthenigist angesuocht u. supl. do hat 
man ouch bericht wellen nämmen, ist aber noch bis uf 
disi stunt kein ustrag beschechen, das doch gemeinen landen 
hoch verdrieslich syn wil. Deshalben min undertenig 
corsam u. demütig bitten, Ue. F. D. die weli gned- 
igklichen fürsechung thuon, damit min supl. nit verlegt, 
sonnder one Verzug fürgenommen, damit die 8 gericht 
mit gnediger antwurt erfröüwt werden. Das werden 
sy underthenigklich erkennen u. zuo hochem Danck ufnämmen. 
Daruf Ir F. Durl. mündtlichen antwort gäben, ich 
söl unbeschwert syn, dann ir Durl. wüss den guoten willen 
der landschafft Davas; es si aber nit im bruch, inn sölichen 
sachenn enndtschafft zuogeben one guoten bericht unnd 
erfarnus zuo nämmen, aber ich söli ein man in d. statt 
Insprug erciesen, der in minem namenn anhalte, 
so solent ali sachen fürderlich zum end bracht wärden 
dermasen, das Davas sammpt die 8 ger. spüren mögen, 
das si ein gnedigen Fürsten haben ®. 
In Frankrych, als der von Monbrun starck die 
Eidgnossen vnd Pündtner angriffen, sind näbet den Schwy- 
zeren vil fürnämme Pündtner vmkommen sampt 2 Hoptlüt 
vs dem Obren Pundt, Hoptman Caspar von Mundt, vnd Hopt- 
